# Bilag 10.1 – Generel arbejdsinstruktion for VE- anlæg

## Generelt

Evt. tvivlsspørgsmål om nedenstående skal afklares med den VE-ansvarlige:

* at arbejdet bliver udført i henhold til gældende bestemmelser
* at de involverede i installationen og montagen er gjort bekendt med, hvad der er aftalt med kunden
* at foreskrevne kontroller, afprøvninger og målinger udføres
* at arbejdets udførelse dokumenteres
* at alle reklamationer, afvigelser og tekniske observationer noteres
* at alle kontroller, afprøvninger og målinger bliver vurderet
* at der bliver fulgt op på sagernes dokumentation

## Biomassekedler og biomasseovne

Ved installation og montering af biomassekedler og biomasseovne skal virksomheden blandt andet tage særligt hensyn til følgende forhold:

* korrekt brandsikring af rum
* kontrol af skorstensfunktion og korrekt tilslutning til skorsten
* korrekt tilslutning til varmefordelende anlæg
* korrekt tilslutning til akkumuleringstank
* korrekt tilslutning til brugsvand
* korrekt indregulering

## Solcelleanlæg

Ved installation og montering af solcelleanlæg skal virksomheden blandt andet tage særligt hensyn til følgende forhold:

* korrekt montage og fastgørelse af solcellemoduler, herunder sikring af maximalt udbytte af anlægget
* korrekt kabelføring gennem klimaskærm og bygning
* korrekt sammenkobling af solcellemoduler (Arbejdet med spændingsførende ledere skal udføres af kvalificerede medarbejdere).

## Solvarmeanlæg

Ved installation og montering af solvarmeanlæg skal virksomheden blandt andet tage særlig hensyn til følgende forhold:

* korrekt montage og fastgørelse af solfangere, herunder sammenkobling af solfangere
* korrekt rørføring gennem klimaskærm og bygning
* korrekt tilslutning til varmefordelende anlæg
* korrekt tilslutning til brugsvand og akkumuleringstank
* korrekt indregulering

## Varmepumpeanlæg

Ved installation og montering af varmepumpeanlæg skal virksomheden blandt andet tage særlig hensyn til følgende forhold:

* korrekt montage, herunder ved luft/vand varmepumper, varmeoptagersystem, dræn, afløb og isolering af rør
* korrekt tilslutning til varmeforbrugende anlæg
* korrekt tilslutning til brugsvand
* korrekt indregulering
* funktionsafprøvning, kontrol og indregulering

## **Funktionsafprøvning, kontrol og indregulering**

VE - anlægget kan afhængigt af arbejdets indhold og omfang, jævnfør arbejdsbeskrivelsen omfatte:

* Visuel kontrol af rørinstallationer
* Tæthedstest af system
* Kontrol af vibrationer i kompressor og ventilator
* Kontrol af kølemiddelfyldning
* Kontrol af olieudtræk
* Kontrol af skrueforbindelser og ventilhætter
* Kontrol af reguleringer
* Kontrol og funktionsafprøvning af kompressor
* Kontrol og funktionsafprøvning af varmevekslere
* Kontrol og funktionsafprøvning af komponenter
* Drift- og kapacitetsprøve foretages.

Funktionsafprøvning, kontrol og indregulering af VE -anlægget skal udføres i henhold til fabrikantens installationsanvisning.

Arbejdets udførelse skal dokumenteres ved udfyldelse af evt. opdatering af dokumentation og ved udfyldelse af Bilag 11.1 Slutkontrol og afleveringsdokumentation.

## Instruktion af brugeren

Ved afslutning af arbejdet skal medarbejder skriftligt og evt. mundtligt instruere kunden om anlæggets virkemåde og den korrekte vedligeholdelse.

Korrekt overdragelse af anlægget dokumenteres ved anvendelse af Bilag 11.1 Slutkontrol og afleveringsdokumentation.

Aktuelle og relevante drifts- og vedligeholdelsesvejledninger, brugermanual mv. for VE -anlægget udleveres til kunden.